smcproject/ml-wiki-sentences huggingface dataset:
ആധുനിക ശാസ്ത്രപഠനങ്ങൾ ഇക്കര്യം സ്ഥിരികരിക്കുന്നതായി ലോക പ്രശസ്ത ഇസ്ലാമിക പണ്ഡിതൻ ഡോ.യൂസുഫുൽ ഖറദാവിയും അഭിപ്രായപ്പെടുന്നു.
ഈ വിഷയത്തിൽ താത്വികവും പ്രായോഗികവുമായ ചർച്ചകൾക്കായി ഖത്തറിൽ ഒരു "Mecca, the Center of the Earth, Theory and Practice" എന്ന തലക്കെട്ടിൽ ഒരു സമ്മേളനവും നടന്നിരുന്നു.
അനുബന്ധ ടവറുകൾ ടവർ ഉയരം(മീറ്റർ) നിലകൾ പൂർത്തീകരണം സ്ഥിതി ഹോട്ടൽ ടവർ 601 95 2011 Topped Out ഹാജറ 260 48 2011 Topped out സംസം 260 48 2011 Topped out മഖാം 250 45 2012 Topped out ഖിബില 250 45 2011 Topped out മർവ്വ 240 42 2008 തീർന്നു സഫ 240 42 2007 തീർന്നു അവലംബം പുറത്തേക്കുള്ള  കണ്ണികൾ Official website Archived 2019-09-29 at the Wayback Machine .
ടെലഗ്രാഫ് റിപ്പോർട്ട് യൂടൂബ് വീഡിയോ ചിത്രശാല മക്ക ക്ലോക്ക് ടവറിന്റെ കൂടുതൽ ചിത്രങ്ങൾ പ്രമാണം:Abraj-al-Bait-Towers.
JPG ബൈത്തുൽ അബ്്‌റാജ് ഹോട്ടൽ ടവർ ബൈത്തുൽ അബ്്‌റാജ് ഹോട്ടൽ ടവർ നിർമ്മാണഘട്ടം ആഗസ്ത് 2010.
നിർമ്മാണഘട്ടം ആഗസ്ത് 2010.
അബ്രൂക്ക
അബ്രൂക്ക Abruka 8.78 km² വിസ്തീർണ്ണമുള്ള എസ്തോണിയയിലെ റീഗ ഉൾക്കടലിൽ സ്ഥിതിചെയ്യുന്ന ഒരു ദ്വീപാണ്.
ഇത് സാരെമാ ദ്വീപിൽനിന്നും 4 കിലോമീറ്റർ അകലെയാണ്.
അടുത്തുള്ള ഏതാനും ദ്വീപുകളായ വഹസെ, കസ്സലെയ്ഡ്, ലിന്നുസിറ്റമാ, കിർജുറാഹു എന്നിവയും അബ്രൂക്കയും ചേർന്ന് അബ്രൂക്ക ഗ്രാമമാണ്.
സാരെ കൗണ്ടിയിലെ സാറെമാ പരിഷിന്റെ ഭാഗമാണ്.
ഈ ഗ്രാമത്തിൽ 33 (as of 1 January 2011) പേർ മാത്രമെയുള്ളു.
വിസ്തീർണ്ണം 10.1 km²ആകുന്നു.
പതിനെട്ടാം നൂറ്റാണ്ടിലാണിവിടെ ജനവാസം തുടങ്ങിയത്.
1881-1972ൽ അബ്രൂക്കയിൽ ഒരു പ്രാഥമിക വിദ്യാലയം പ്രവർത്തിച്ചിരുന്നു.
അബ്രൂക്കയിൽ അപൂർവ്വമായിരുന്ന മദ്ധ്യയൂറോപ്യൻ തരത്തിലുള്ള വലിയ വീതികൂടിയ ഇലകളോടുകൂടിയ വൃക്ഷങ്ങളുടെ ഒരു സംരക്ഷിതപ്രദേശം 1937ൽ സ്ഥാപിതമായി.
അബ്രൂക്കയിൽ ഇന്ന് ഒരു വായനശാലയും (ഹാർബർ ബിൽഡിങ്ങിൽ പ്രവർത്തിക്കുന്നു) ഒരു മ്യൂസിയവും (അബ്രൂക്കയിലെ പഴയ മാനർ പാർക്കിലെ) ഏറ്റവും പഴയ കെട്ടിടത്തിൽ പ്രവർത്തിച്ചുവരുന്നു.
അബ്രൂക്ക ഭവനം എന്നാണിതറിയപ്പെടുന്നത്.
അബ്രൂക്കയിലെത്താൻ ഹെയ്ലി എന്ന പോസ്റ്റ് ബോട്ടിൽ കയറി കുറെസാറെയിലെ റൂമസരെ ഹാർബറിൽ ഇറങ്ങിയാൽ മതി.
എസ്തോണിയായിലെ ഇരട്ട എഴുത്തുകാരായ ജൂറി തൂലിക്, യൂലോ തൂലിക് (ജനനം: 1940) അബ്രൂക്കയിലാണു ജനിച്ചത്.
Satellite image of Abruka.
Grove forest in spring.
Grove forest in June.
Lighthouses of Abruka.
ഇതും കാണൂ Kasselaid അവലംബം
അബ്രോണിയ ഫ്രാഗ്രൻസ് ഇംഗ്ലീഷ് വിലാസം https://ml.wikipedia.org/wiki/Abronia_fragrans
അബ്രോണിയ ഫ്രാഗ്രൻസ് (Abronia fragrans) (സ്വീറ്റ് സാൻഡ്-വെർബെന, സ്നോബാൾ സാൻഡ്-വെർബെന, പ്രെയറി സനൗബാൾ, ഫ്രാഗ്രന്റ് വെർബെന) സാൻഡ്-വെർബെനയുടെ ഒരു സ്പീഷാണ്.
സ്വീറ്റ് സാൻഡ്-വെർബെന അതിന്റെ ആകർഷകമായ പുഷ്പങ്ങളും സുഗന്ധവും തോട്ടങ്ങളിൽ ചിത്രശലഭങ്ങളെ ആകർഷിക്കുന്നു.
ഈ ചെടികൾ തെക്കുപടിഞ്ഞാറൻ ഇൻഡിജീനസ് സ്വദേശികൾ ഷഡ്പദങ്ങളുടെ കുത്തേൽക്കുന്നതിനും വ്രണം കഴുകാനും ഉപയോഗിക്കാറുണ്ട്.
വയറുവേദന ശമിപ്പിക്കുന്നതിനും വിശപ്പുണ്ടാക്കുന്നതിനും ഇത് സഹായിക്കുന്നു.
നവാജോകർക്കിടയിൽ പൊള്ളലുകൾ ചികിത്സിക്കാനുപയോഗിക്കുന്നു.
അവലംബം ബാഹ്യ ലിങ്കുകൾ Abronia fragrans എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അബ്രഹാമിക മതങ്ങൾ ഇംഗ്ലീഷ് വിലാസം https://ml.wikipedia.org/wiki/Abrahamic_religions ഇബ്രഹാമികമതങ്ങളുടെ പ്രതീകങ്ങൾ: മുകളിൽ യഹൂദമത പ്രതീകമായ ദാവീദിന്റെ നക്ഷത്രം, ക്രിസ്തുമതത്തെ സൂചിപ്പിക്കുന്ന കുരിശ് ഇടതുവശത്ത്, അറബി ഭാഷയിലെ 'അള്ളാഹു' എന്ന ദൈവനാമത്തിന്റെ ചിത്രലിഖിതം വലത്ത്
അബ്രഹാമിൽ നിന്ന് ഉല്പത്തി അവകാശപ്പെടുകയോ അദ്ദേഹവുമായി ബന്ധപ്പെട്ട ഒരു ആദ്ധ്യാത്മികപാരമ്പര്യത്തെ അംഗീകരിക്കുകയോ ചെയ്യുന്ന ഏകദൈവവിശ്വാസാധിഷ്ഠിതമായ മതപാരമ്പര്യങ്ങളാണ് അബ്രഹാമിക മതങ്ങൾ .
തുടക്കത്തിന്റെ കാലക്രമത്തിൽ മൂന്നു പ്രധാന അബ്രഹാമിക മതങ്ങൾ യഹൂദമതം , ക്രിസ്തുമതം , ഇസ്ലാം എന്നിവയാണ്.
മതങ്ങളുടെ താരതമ്യപഠനത്തിൽ പരിഗണിക്കപ്പെടുന്ന മൂന്നു പ്രമുഖ വിഭാഗങ്ങളിൽ ഒന്നാണിത്.
ഭാരതീയ ധാർമ്മികപാരമ്പര്യം, കിഴക്കൻ ഏഷ്യയിലെ താവോധാർമ്മികത എന്നിവയാണ് മറ്റു രണ്ടു വിഭാഗങ്ങൾ.
ലോകജനതയിൽ 54 ശതമാനത്തോളം അബ്രഹാമിക ധാർമ്മികപാരമ്പര്യം അവകാശപ്പെടുന്നതായി ഇരുപത്തൊന്നാം നൂറ്റാണ്ടിന്റെ തുടക്കത്തിലെ ഒരു കണക്ക് സൂചിപ്പിച്ചു.
യഹൂദമതം അബ്രഹാമിന്റെ പേരക്കിടാവ് യാക്കോബിന്റെ പിന്തുടർച്ചക്കാരുടെ മതമായി സ്വയം കരുതുന്നു.
യാക്കോബിന് ഇസ്രായേൽ എന്നും പേരുണ്ട്.
ഈ പേര് ദൈവം അയാൾക്കു നൽകിയതാണെന്ന് ബൈബിൾ പറയുന്നു.
ദൈവത്തിന്റെ ഏകത്വത്തിലുള്ള കണിശമായ വിശ്വാസം യഹൂദമതത്തിൽ പ്രധാനമാണ്.
ആ മതത്തിലെ എല്ലാ പാരമ്പര്യശാഖകളും എബ്രായബൈബിളിന്റെ മസോറട്ടിക് പാഠത്തെ അതിന്റെ അടിസ്ഥാനലിഖിതവും വാചികനിയമത്തെ ആ ലിഖിതത്തിന്റെ വിശദീകരണവും ആയി കരുതുന്നു.
യഹൂദമതത്തിലെ ഒരു വിശ്വാസധാര എന്ന നിലയിൽ മദ്ധ്യധരണി പ്രദേശത്തെ നഗരങ്ങളായ യെരുശലേം , റോം , അലക്സാണ്ട്രിയ , അന്ത്യോഖ്യ , കോറിന്ത് എന്നിവയെ ചുറ്റി ആയിരുന്നു ക്രിസ്തുമതത്തിന്റെ തുടക്കം.
അങ്ങനെ റോമാസാമ്രാജ്യത്തിന്റെ മദ്ധ്യഭാഗത്ത് പിറന്ന അത് തുടർന്ന് പാർശ്വഭൂമികളിലേക്കു പടർന്നു.
ക്രമേണ ആ മതം, റോമും കോൺസ്റ്റാന്റിനോപ്പിളും കേന്ദ്രീകരിച്ച് പാശ്ചാത്യ-പൗരസ്ത്യ ക്രിസ്തീയതകളായി പിരിഞ്ഞു.
ക്രിസ്തുമതത്തിലെ കേന്ദ്രവ്യക്തിത്വം യേശുക്രിസ്തുവാണ് .
മിക്കവാറും വിഭാഗങ്ങൾ യേശുവിനെ ത്രിത്വൈകദൈവത്തിലെ രണ്ടാമാളായ ദൈവപുത്രന്റെ മനുഷ്യാവതാരമായി കരുതുന്നു.
ക്രിസ്തീയബൈബിളാണ് ക്രിസ്തുമതത്തിലെ വിശ്വാസങ്ങളുടെ മുഖ്യസ്രോതസ്സ്.
കത്തോലിക്കാ സഭയും പൗരസ്ത്യ ഓർത്തഡോക്സ് സഭയും , സഭാപാരമ്പര്യത്തേയും ബൈബിളിനൊപ്പം മാനിക്കുന്നു.
അറേബ്യയിൽ പിറന്ന ഇസ്ലാം മതത്തിനും ദൈവത്തിന്റെ ഏകത്വത്തിലുള്ള വിശ്വാസം പരമപ്രധാനമാണ്.
പ്രവാചകന്മാർക്കിടയിൽ മുഹമ്മദിന്റെ പ്രാഥമികതയിൽ വിശ്വസിക്കുന്നെങ്കിലും ഇസ്ലാം അദ്ദേഹത്തിന് ദൈവികത്വം കല്പിക്കുന്നില്ല.
മുഹമ്മദിലൂടെ വെളിപ്പെടുത്തപ്പെടുകയും അദ്ദേഹത്തിന്റെ പ്രബോധനങ്ങളും ചര്യകളും വഴി വിശദീകരിക്കപ്പെടുകയും ചെയ്ത വിശുദ്ധ ഖുറാന്റെ അന്തിമമായ ആധികാരികതയിൽ ഇസ്ലാം മതാനുയായികൾ വിശ്വസിക്കുന്നു.
ഇസ്ലാമിന്റെ ഷിയാ ധാരയിൽ നിന്നു വേർപിരിഞ്ഞുണ്ടായ ബഹായ് , ദ്രൂസ് മതങ്ങളും അബ്രഹാമിക പാരമ്പര്യം അവകാശപ്പെടുന്നവയാണ്.
അവലംബം ↑ ↑ Smith, Jonathan Z. (1998).
"Religion, Religions, Religious".
In Taylor, Mark C..
Critical Terms for Religious Studies.
pp. 269–284.
ISBN 978-0-226-79156-2 ↑ Archived 2010-01-29 at the Wayback Machine .
↑ {{ cite book }} : | work= ignored ( help )
അബ്രാമ് മോയ്സീവിച്ച് ഡെബോറിൻ ഇംഗ്ലീഷ് വിലാസം https://ml.wikipedia.org/wiki/Abram_Deborin
റഷ്യൻ മാർക്സിസ്റ്റ് തത്ത്വചിന്തകനായിരുന്നു അബ്രാമ് മോയ്സീവിച്ച് ഡെബോറിൻ .
1881 ജൂൺ 16 ന്  റഷ്യയിലെ ഒരു ജൂതകുടുംബത്തിലായിരുന്നു ജനനം .
1905-ലെ വിപ്ലവത്തിനുശേഷം പ്ലെകാനോവിന്റേയും (Plekhanov) ബേൺ സർവകലാശാലയിൽ (University of Bern) നിന്നും ലഭിച്ച തത്ത്വചിന്താപരിശീലനത്തിന്റേയും സ്വാധീനത്താൽ ഇദ്ദേഹം ബോൾഷെവിസ (Bolshevism) ത്തിൽനിന്നും മെൻഷെവിസ(Menshevism)ത്തിലേക്ക് തിരിഞ്ഞു.
ഈ കാലഘട്ടത്തിൽ ഇദ്ദേഹം മാർക്സിസ്റ്റു വീക്ഷണങ്ങളുള്ള ലേഖനങ്ങൾ എഴുതിത്തുടങ്ങി.
കമ്യൂണിസ്റ്റ് പ്രസ്ഥാനത്തിലേക്കു ചുവടുമാറ്റം
1917-ൽ ഡെബോറിൻ മെൻഷെവിസം ഉപേക്ഷിക്കുകയും കമ്യൂണിസ്റ്റ് പ്രസ്ഥാനത്തിൽ ചേരുകയും ചെയ്തു.
ഇദ്ദേഹം സോവിയറ്റ് മാർക്സിസ്റ്റ് തത്ത്വചിന്തയുടെ പ്രധാന വക്താവായിത്തീർന്നു.
ഇദ്ദേഹത്തിന് അധ്യാപകന്റേയും പത്രാധിപരുടേയും മറ്റും ഔദ്യോഗിക ചുമതലകൾ നിർവഹിക്കാനുണ്ടായിരുന്നു.
1928-ൽ ഇദ്ദേഹത്തിനു പാർട്ടിയിൽ അംഗത്വം ലഭിച്ചു.
1929-ൽ ഇദ്ദേഹത്തിന്റെ അധ്യക്ഷതയിൽ ഒരു സമ്മേളനം നടന്നു.
വൈരുദ്ധ്യാധിഷ്ഠിത ഭൗതികവാദത്തെക്കുറിച്ചുള്ള ഇദ്ദേഹത്തിന്റെ വ്യാഖ്യാനത്തിന് അർധ-ഔപചാരിക പദവി ലഭിക്കുവാൻ ഈ സമ്മേളനം സഹായകമായി.
എന്നാൽ ഒരു വർഷത്തിനുശേഷം ഡെബോറിന്റെ വീക്ഷണങ്ങൾ രൂക്ഷമായ വിമർശനങ്ങൾക്കു വിധേയമായി.
മെൻഷെവൈസിങ്ങ് ഐഡിയലിസം
സ്റ്റാലിനിസ്റ്റ് വീക്ഷണങ്ങളുള്ള ചെറുപ്പക്കാരായിരുന്നു ഇദ്ദേഹത്തിന്റെ പ്രധാന വിമർശകർ.
ഇവരിൽ പലരും ഇദ്ദേഹത്തിന്റെ പൂർവശിഷ്യന്മാരുമായിരുന്നു.
ഡെബോറിന്റെ സിദ്ധാന്തങ്ങളെ സ്റ്റാലിൻ, മെൻഷെവൈസിങ്ങ് ഐഡിയലിസം എന്നു വിശേഷിപ്പിച്ചു.
തത്ത്വചിന്തയെ പ്രവൃത്തികളിൽ നിന്നും വേർപ്പെടുത്തുന്നതിനെ പരിഹസിച്ചാണ് ഈ പേര് നൽകിയത്.
ക്രമേണ ഡെബോറിന് തന്റെ പ്രധാനപ്പെട്ട പദവികളിൽ നിന്നും മാറിനിൽ ക്കേണ്ടിവന്നു.
1931 മുതൽ 53-ൽ സ്റ്റാലിൻ നിര്യാതനാവുന്നതുവരേയും ഡെബോറിൻ പുതിയ ലേഖനങ്ങളൊന്നും പ്രസിദ്ധീകരിച്ചില്ല.
ഈ കാലയളവിൽ ഇദ്ദേഹം അക്കാദമി ഒഫ് സയൻസിന്റെ ഭരണകാര്യങ്ങളിൽ ശ്രദ്ധ പതിപ്പിച്ചു.
സ്റ്റാലിന്റെ മരണത്തിനുശേഷം ഡെബോറിൻ വീണ്ടും പ്രസിദ്ധീകരണ രംഗത്തു സജീവമായിത്തുടർന്നു.
സാമൂഹ്യചിന്തയുടെ ചരിത്രത്തെക്കുറിച്ചുള്ള ഒരു കൃതിയുടെ രണ്ടു വാല്യങ്ങൾ ഇദ്ദേഹം പൂർത്തിയാക്കി.
മാർക്സിസ്റ്റു തത്ത്വചിന്തയ്ക്ക് വ്യാഖ്യാനം
ഡെബോറിൻ ഹെഗലിനെ ആസ്പദമാക്കിയാണ് മാർക്സിസ്റ്റു തത്ത്വചിന്തയ്ക്ക് വ്യാഖ്യാനം നൽകിയിരിക്കുന്നത്.
ഇദ്ദേഹത്തിന്റെ ഖണ്ഡന രീതികൾ വളരെ ശ്രദ്ധേയമാണ്.
ഡെബോറിന്റെ ഖണ്ഡനവാദങ്ങൾ മുഖ്യമായും മാർക്സിസ്റ്റ് തത്ത്വശാസ്ത്രത്തിൽ വിപ്ലവകരമായ മാറ്റങ്ങൾ സൃഷ്ടിക്കാൻ ശ്രമിച്ച ചിന്തകരെ ലക്ഷ്യമാക്കിയുള്ളവയായിരുന്നു.
മാർക്സിസത്തിൽ മാക് (Mach)ന്റേയും ഫ്രോയിഡ് (Froid)ന്റേയും മറ്റും ആശയങ്ങൾ ഉൾക്കൊള്ളിക്കുവാൻ ശ്രമിച്ചവരെ ഇദ്ദേഹം വിമർശിച്ചു.
ഇദ്ദേഹത്തിന്റെ ഖണ്ഡനവാദങ്ങൾ ചിലപ്പോഴൊക്കെ മാർക്സിസ്റ്റിതര തത്ത്വചിന്തകരെയും ലക്ഷ്യമാക്കിയിരുന്നു.
സ്റ്റാലിന്റെ ആജ്ഞൾക്കെതിരെ വൈമുഖ്യം
സോവിയറ്റ് മാർക്സിസ്റ്റുകളുടെ ഇടയിൽ നിലനിന്നിരുന്ന യാന്ത്രിക ഭൗതികവാദവും പോസിറ്റിവിസവും തെറ്റാണെന്നും മാർക്സിസ്റ്റു വിരുദ്ധമാണെന്നും ഡെബോറിൻ വാദിച്ചു.
1929 ഏപ്രിലിൽ ചേർന്ന ദ് സെക്കൻഡ് കോൺഫറൻസ് ഒഫ് മാർക്സിസ്റ്റ്-ലെനിനിസ്റ്റ് സ്കോളർലി ഇൻസ്റ്റിറ്റ്യൂഷൻസ് (The Second Conference of Marxist-Leninist Scholarly Institutions) ഡെബോറിന്റെ വാദം അംഗീകരിച്ചു.
തത്ത്വചിന്താപരമായ സിദ്ധാന്തങ്ങളെ കോൺഫറൻസുകളുടെ തീരുമാനങ്ങൾ വഴി അംഗീകരിക്കുന്ന സംഭവങ്ങളുടെ പട്ടികയിൽ ഇത് ആദ്യത്തേതായിരുന്നു.
കമ്യൂണിസ്റ്റ് പാർട്ടിയുടെ സെൻട്രൽ കമ്മിറ്റി ആയിരുന്നു തത്ത്വചിന്തയിലെ പരമമായ സത്യത്തിനു അംഗീകാരം നൽകേണ്ടിയിരുന്നത്.
ഹെഗലിന് നൽകിയ പ്രാധാന്യവും സ്റ്റാലിന്റെ ആജ്ഞകളെ പാലിക്കുവാൻ ഡെബോറിൻ പ്രകടിപ്പിച്ച വൈമുഖ്യവും വിമർശനവിധേയമായി.
സെൻട്രൽ കമ്മിറ്റിയുടെ താത്പര്യങ്ങളനുസരിച്ചുവേണം തത്ത്വചിന്തകർ നീങ്ങേണ്ടത് എന്ന സ്റ്റാലിന്റെ നിർദ്ദേശത്തെ ഡെബോറിൻ പരസ്യമായി ഒരിക്കലും എതിർത്തിട്ടില്ല.
എന്നാൽ അവ അംഗീകരിക്കുവാൻ ഇദ്ദേഹം തയ്യാറായിരുന്നില്ല.
1963 മാർച്ച് 8 ന് ഡെബോറിൻ അന്തരിച്ചു.
പുറത്തേക്കുള്ള കണ്ണികൾ http://www.marxists.org/archive/plekhanov/1916/deborin.htm http://encyclopedia2.thefreedictionary.com/Abram+Deborin http://www.jewage.org/wiki/en/Profile:P0388254617 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡെബോറിൻ, അബ്രാമ് മോയ്സീവിച്ച് (1881 - 1963) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബ്രാഹം പണ്ടാരിക്കൽ സ്ഥാനികൾ കിഴക്കിന്റെ സഭ Mainstream communions കിഴക്കിന്റെ സഭ ( കിഴക്കിന്റെ അസ്സീറിയൻ സഭ - കൽദായ സുറിയാനി സഭ , പുരാതന പൗരസ്ത്യ സഭ പൗരസ്ത്യ കത്തോലിക്കാ സഭകൾ ( കൽദായ കത്തോലിക്കാ സഭ and സിറോ-മലബാർ സഭ ) List പ്രധാന വിവാദങ്ങൾ നെസ്തോറിയവാദം ഏകസ്വഭാവവാദം ഐക്യസ്വഭാവവാദം ഇരുസ്വഭാവവാദം പാരമ്പര്യങ്ങൾ Other topics Christian mysticism Christology Divine Liturgy Eastern Christian history Monasticism Index of related articles Western Christianity Christianity portal ക സ തി
പതിനെട്ട്, പത്തൊമ്പത് നൂറ്റാണ്ടുകളിലായി ജീവിച്ചിരുന്ന ഒരു ഇന്ത്യൻ മെത്രാപ്പോലീത്ത ആയിരുന്നു മാർ അബ്രാഹം പണ്ടാരിക്കൽ അഥവാ അബ്രാഹം പൗലോസ് പണ്ടാരി .
പുത്തഞ്ചിറ ഗ്രാമത്തിൽ ജനിച്ച പൗലോസ് പണ്ടാരി മാർത്തോമാ നസ്രാണികളുടെമേലുള്ള വൈദേശിക ലത്തീൻ സഭാ ഭരണം അവസാനിപ്പിക്കാൻ തിരഞ്ഞെടുക്കപ്പെട്ട് കൽദായ കത്തോലിക്കാ സഭയിൽ നിന്ന് 1798ൽ മെത്രാപ്പോലീത്തയായി അഭിഷേകം ചെയ്യപ്പെട്ടു.
പതിനേഴാം നൂറ്റാണ്ടിൽ ലത്തീൻ മിഷനറിമാരുടെ ഇടപെടലിനെ തുടർന്ന് നസ്രാണികളുടെ സഭയിലുണ്ടായ പിളർപ്പിന് മുമ്പുള്ള അവസാന കൽദായ മെത്രാപ്പോലീത്ത മാർ അബ്രാഹമിന്റെ സ്മരണ ഉണർത്തി ഇദ്ദേഹം അതേ പേരിലാണ് മെത്രാനായി അഭിഷേകം ചെയ്യപ്പെട്ടത്.
ദിവന്നാസിയോസ് 1ാമനെ കത്തോലിക്കാ സഭയിലേക്ക് സ്വീകരിച്ചുകൊണ്ട് നസ്രാണികളുടെ പുത്തങ്കൂർ , പഴയകൂർ വിഭാഗങ്ങളെ ഹ്രസ്വകാലത്തേക്ക് ഒന്നിപ്പിക്കാനും മുഴുവൻ നസ്രാണികളുടെയും തലവനാകാനും ഇദ്ദേഹത്തിന് കഴിഞ്ഞു.
ഇന്ത്യൻ വംശജരായ ആളുകളെ മെത്രാന്മാർ ആക്കുന്നത് എതിർത്തിരുന്ന പ്രാദേശിക പ്രൊപ്പഗാന്താ റോമൻ കത്തോലിക്കാ നേതൃത്വം അബ്രാഹം പണ്ടാരിയെയോ അദ്ദേഹത്തിന്റെ നസ്രാണികൾക്കിടയിലെ അധികാരത്തെയോ നടപടികളെയോ അംഗീകരിക്കാൻ തയ്യാറായിരുന്നില്ല.
ഈ കാലഘട്ടത്തെ റോമൻ കത്തോലിക്കാ എഴുത്തുകാർ " പണ്ടാരി ശീശ്മ " എന്ന് വിശേഷിപ്പിക്കുന്നു.
ലത്തീൻ ഭരണാധികാരികളുടെ രൂക്ഷമായ എതിർപ്പിനെ തുടർന്ന് കൊടുങ്ങല്ലൂർ മെത്രാപ്പോലീത്ത സ്ഥാനത്ത് നിന്ന് സ്ഥാനഭൃഷ്ടനാക്കപ്പെട്ട ഇദ്ദേഹത്തെ അവസാനം നസ്രാണികളുടെ ഇരുവിഭാഗവും കൈവിട്ടു.
മലബാറിൽ നിന്ന് ദുരൂഹമായി കാണാതായ ഇദ്ദേഹത്തിന് പിന്നീട് എന്ത് സംഭവിച്ചു എന്നുള്ളത് ഇന്നും ഒരു നിഗൂഢതയായി തുടരുന്നു.
അബ്രെ കാമൂ ഈ ലേഖനം ഒരു അനാഥലേഖനമാണ് .
അബ്രെ കമൂ (ജനനം അബ്രെഡല കലോസ് , ടോമി കമൂ എന്ന അപരനാമം; ജനുവരി/ഫെബ്രുവരി 1815 - ഫെബ്രുവരി 21, 1904) ടുണീഷ്യയിൽ ജനിച്ചതായി റിപ്പോർട്ട് ചെയ്യപ്പെട്ട ഒരു അമേരിക്കൻ വൈദ്യയായിരുന്നു.
1862-ൽ, അമേരിക്കൻ ആഭ്യന്തരയുദ്ധസമയത്ത് , അവളുടെ ലൈംഗികത കണ്ടെത്തുന്നത് വരെ യൂണിയൻ ആർമി ഡ്രമ്മർ ബോയ് ആയി വേഷംമാറി സേവനമനുഷ്ഠിച്ചതായി പറയപ്പെടുന്നു, തുടർന്ന് സംഘർഷത്തിന്റെ ബാക്കി ഭാഗങ്ങളിൽ ഒരു സൈനിക നഴ്‌സായി സേവനമനുഷ്ഠിച്ചു.
അവളുടെ മരണസമയത്തെ പത്രങ്ങളുടെ വിവരണങ്ങൾ അനുസരിച്ച്, ഒറ്റ പ്രസവത്തിൽ മൂന്നുകുട്ടികളായി 1815-ൽ ടുണീഷ്യയിൽ അബ്രദാല കലോസ് ആയി ജനിച്ചു.
കലോസിന്റെ പിതാവ്, അബ്ദുല്ല കലോസ് ഒരു പ്രമുഖ വ്യാപാരിയായിരുന്നുവെന്ന് പറയപ്പെടുന്നു; അവളുടെ അമ്മ ജർമ്മൻ വംശജയായിരുന്നു.
1830-കളുടെ മധ്യത്തിൽ ഹൈഡൽബർഗ് സർവ്വകലാശാലയിൽ നിന്ന് അബ്രെ തന്റെ ഡോക്ടർ ഓഫ് മെഡിസിൻ ബിരുദം നേടി.
കോളേജ് വിദ്യാഭ്യാസ സമയത്ത്, അബ്രെ ഒരു പുരുഷന്റെ വേഷം ധരിച്ചിരുന്നു , കാരണം സ്ഥാപനം സ്ത്രീകളെ പ്രവേശിപ്പിക്കില്ലായിരുന്നു.
ഈ കാലയളവിലാണ് അവൾ തന്റെ പ്രതിശ്രുത വരൻ, കെയ്‌റോ സർവകലാശാലയിൽ നിന്ന് ബിരുദധാരിയായ എൻറിക് (വില്യം) കമൂവിനെ കണ്ടുമുട്ടുന്നത്.
ഒരു വിവരണം അനുസരിച്ച്, യുണൈറ്റഡ് സ്റ്റേറ്റ്സ് നേവി കമ്മഡോർ മാത്യു സി പെറി എന്ന കുടുംബ സുഹൃത്തിന്റെ നിർദ്ദേശപ്രകാരം അബ്രെ ജർമ്മനിയിൽ പഠിച്ചു; മറ്റൊരു പതിപ്പ് അനുസരിച്ച്, ജർമ്മനിയിൽ നിന്ന് ടുണീഷ്യയിലേക്ക് മടങ്ങിയ ശേഷമാണ് പെറി അവളെ കണ്ടുമുട്ടിയത്.
1838-ൽ കമോഡോർ പെറിക്കൊപ്പം ന്യൂ ഓർലിയാൻസിലേക്ക് കപ്പൽ യാത്ര ചെയ്തതായി പറയപ്പെടുന്നു, അവിടെ ഡോക്ടറായി ജോലി ചെയ്തിരുന്ന കാമൂയുമായി അവൾ വീണ്ടും കണ്ടുമുട്ടി.
1840-ൽ കമൂവുമായുള്ള അവളുടെ വിവാഹത്തിൽ കമോഡോർ പെറി ആയിരുന്നു അച്ഛന്റെ സ്ഥാനത്ത് നിന്നത്.
ദമ്പതികൾ ന്യൂ ഓർലിയാൻസിൽ കറുത്തവർഗ്ഗക്കാർക്കായി ഒരു ആശുപത്രി സ്ഥാപിച്ചു.
അവർക്ക് രണ്ട് തവണ ട്രിപ്പിൾ ഉണ്ടാകുമെന്നാണ് റിപ്പോർട്ട്.
എന്നിരുന്നാലും, അവരുടെ മക്കളിൽ ഒരാളായ വില്യം എന്നു പേരുള്ള ഒരു മകൻ മാത്രമേ പ്രായപൂർത്തിയാകുന്നതുവരെ ജീവിച്ചുള്ളൂ.
1859-ൽ എൻറിക് കാമു മരിച്ചു.
ദമ്പതികളുടെ അവസാന കുട്ടിയായ വില്യം അച്ഛന്റെ മരണാനന്തരം 1860 ന്റെ തുടക്കത്തിൽ ജനിച്ചു.
ഒരു വിവരണം അനുസരിച്ച്, ഉന്മൂലനവാദത്തെക്കുറിച്ചുള്ള ഒരു തർക്കത്തിനിടെ എൻറിക് വെടിയേറ്റ് മരിച്ചു എന്നു കാണുന്നു; മറ്റൊരു വിവരണമനുസരിച്ച് വസൂരി ബാധിച്ച് അദ്ദേഹം മരിച്ചതായും പറയപ്പെടുന്നു.
റഫറൻസുകൾ കുറിപ്പുകൾ 1 2 3 4 5 6 7 8 9 10 11 12 {{ cite news }} : Empty citation ( help ) 1 2 3 4 5 6 7 8 9 10 11 12 {{ cite magazine }} : Empty citation ( help )
അരുണോദെ മൊണ്ടാൽ
പശ്ചിമ ബംഗാളിൽ നിന്നുള്ള ഒരു ഇന്ത്യൻ ഡോക്ടറാണ് സുന്ദർബനേർ സുജൻ എന്നറിയപ്പെടുന്ന അരുണോദയ് മൊണ്ടൽ .
വൈദ്യശാസ്ത്രത്തിൽ നൽകിയ സംഭാവനകൾ പരിഗണിച്ച് 2020 ൽ പത്മശ്രീ അദ്ദേഹത്തെ ആദരിച്ചു.
നോർത്ത് 24 പർഗാനയിലെ ബിരതിയിലാണ് മൊണ്ടാൽ താമസിക്കുന്നത്.
കുട്ടികൾക്കായുള്ള ഡോ. ബിസി റോയ് മെമ്മോറിയൽ ഹോസ്പിറ്റലിലെ ഡോക്ടറായിരുന്നു.
1980 ൽ ജോലി ഉപേക്ഷിച്ച അദ്ദേഹം ബിരതിയിലെ തന്റെ മുറിയിൽ നിന്ന് രോഗികൾക്ക് ചികിത്സ നൽകാൻ തുടങ്ങി.
എല്ലാ ശനിയാഴ്ചയും മൊണ്ടാൽ നോർത്ത് 24 പർഗാനാസ് ഗ്രാമമായ സാഹെബ്ഖാലിയിലേക്ക് പോയി.
അവിടെയെത്താൻ 6 മണിക്കൂർ യാത്ര ചെയ്യേണ്ടിവന്നു.
ഞായറാഴ്ചയാണ് അദ്ദേഹം അവിടെ ചികിത്സ ആരംഭിക്കുന്നത്.
അദ്ദേഹത്തിന്റെ 80% രോഗികളും ദരിദ്രരാണ്.
അദ്ദേഹം അവർക്ക് സൗജന്യ ചികിത്സയും മരുന്നും നൽകുന്നു.
പകൽ മുഴുവൻ ജോലിചെയ്തശേഷം രാത്രി വീട്ടിലേക്ക് മടങ്ങുന്നു.
മൊണ്ടാൽ 4,000 ത്തിലധികം ആളുകൾക്ക് ചികിത്സ നൽകി.
2000 ൽ അദ്ദേഹം അവിടെ ഒരു ചാരിറ്റബിൾ ക്ലിനിക് സ്ഥാപിച്ചു, അതിന്റെ പേരാണ് സുജാൻ.
സുന്ദർബനിലെ ഗ്രാമങ്ങളിലെ ജനങ്ങൾക്കായി മെഡിക്കൽ ക്യാമ്പുകളും രക്തദാന ക്യാമ്പുകളും അദ്ദേഹം നടത്തുന്നു.
വൈദ്യശാസ്ത്രത്തിൽ നൽകിയ സംഭാവനകൾ പരിഗണിച്ച് മൊണ്ടാലിന് 2020 ൽ പത്മശ്രീ സമ്മാനിച്ചു.
അരുണാചൽ പ്രദേശ് ഇംഗ്ലീഷ് വിലാസം https://ml.wikipedia.org/wiki/Arunachal_Pradesh
അരുണാചൽ പ്രദേശ്‌ ഇന്ത്യയിലെ ഒരു സംസ്ഥാനമാണ്‌.
ഈ പ്രദേശത്തെ ഇന്ത്യ ഒരു സംസ്ഥാനമായി കണക്കാക്കുമ്പോൾ അരുണാചൽ പ്രദേശിന്റെ ഭൂരിഭാഗവും ' ടിബറ്റ്‌ സ്വയം ഭരണാധികാര മേഖലയ്ക്കു' കീഴിലാണെന്നാണ്‌ ചൈന അവകാശപ്പെടുന്നത്‌.
അക്സായ്‌ ചൈനക്കു പുറമേ ഇന്ത്യയും ചൈനയും തമ്മിൽ അതിർത്തി തർക്കം നിലനിൽക്കുന്ന രണ്ടാമത്തെ പ്രദേശമാണിത്‌.
തെക്ക്‌ ആസാം , തെക്കുകിഴക്ക്‌ നാഗാലാൻഡ്‌ ,പടിഞ്ഞാറ്‌ ഭൂട്ടാൻ , കിഴക്ക് മ്യാൻമാർ എന്നിവയാണ്‌ അതിർത്തിപ്രദേശങ്ങൾ.
ഇറ്റാനഗർ ആണു തലസ്ഥാനം.
മക് മോഹൻ രേഖ എന്നറിയപ്പെടുന്ന അരുണാചൽ പ്രദേശിന്റെ അതിർത്തിയെ ചൈന അംഗീകരിക്കുന്നില്ല.
മറിച്ച്‌ തെക്കൻ ടിബറ്റ്‌ എന്ന പേരിൽ മറ്റൊരു പ്രദേശമായി കണക്കാക്കുന്നു.
ഉദയ സൂര്യൻ എന്നർഥമുള്ള അരുണാചൽ എന്ന വാക്കിൽ നിന്നാണ്‌ അരുണാചൽ പ്രദേശിന്‌ ആ പേരു ലഭിക്കുന്നത്‌.
സംസ്ഥാന മൃഗം മിഥുൻ (M) ആണ്‌.
സംസ്ഥാന പക്ഷി വേഴാമ്പൽ (Great Hombill) ആണ്‌.
അരുണാചൽ പ്രദേശിന്റെ ആധുനിക ചരിത്രം ആരംഭിക്കുന്നത് 1826 ഫെബ്രുവരി 24-ന്‌ യാന്തോബോ കരാർ പ്രകാരം തുടക്കമിട്ട ബ്രിട്ടീഷ് ഭരണത്തോടെയാണ്‌.
1972-ൽ അരുണാചൽ കേന്ദ്രഭരണ പ്രദേശവുമായി.1972-ന്‌ മുൻപ് ഈ പ്രദേശം നോർത്ത് ഈസ്റ്റ് ഫ്രണ്ടിയർ ഏജൻസി(നേഫ-NEFA) എന്നാണ്‌ അറിയപ്പെട്ടിരുന്നത്.
തന്ത്രപരമായ പ്രാധാന്യം കണക്കിലെടുത്ത് 1965-വരെ വിദേശകാര്യമന്ത്രാലയവും അതിനുശേഷം ആഭ്യന്തരമന്ത്രാലയവുമായിരുന്നു ഭരണപരമായ കാര്യങ്ങൾ നടത്തിയിരുന്നത്.
അസമിലെ ഗവർണർക്കായിരുന്നു ഇതിന്റെ ചുമതല.
1972-ലാണ്‌  അരുണാചൽ പ്രദേശ് എന്ന പേര്‌ ലഭിച്ചത്.
സൂര്യോദയത്തിന്റെ നാട് എന്നാണിതിനർഥം.
1986-ൽ സ്റ്റേറ്റ് ഓഫ് അരുണാചൽ പ്രദേശ്  ബിൽ പാർലമെന്റിൽ പാസാക്കുകയും 1987 ഫെബ്രുവരി 20-ന്‌ ഇന്ത്യയിലെ 24-മത്തെ സംസ്ഥാനമാകുകയും ചെയ്തു.
കൃഷി,വ്യവസായം,വൈദ്യുതി
അരുണാചൽ പ്രദേശിലെ ജനങ്ങളുടെ പ്രധാന വരുമാനമാർഗ്ഗം കൃഷിയാണ്‌.
ഇവിടുത്തെ പരമ്പരാഗതമായ കൃഷിരീതി ത്സും(JHUM)എന്നറിയപ്പെടുന്നു.
ഉരുളക്കിഴങ്ങ് പോലുള്ള നാണ്യവിളകളുടെയും ആപ്പിൽ, ഓറഞ്ച്, പൈനാപ്പിൾ തുടങ്ങിയ പഴവർഗ്ഗങ്ങളുടെയും കൃഷിയും ഇവിടെ കാണുന്നു.
വിനോദസഞ്ചാരം,തടി അടിസ്ഥാനമാക്കിയുള്ള വ്യവസായങ്ങളും, കൽക്കരി ഖനികൾ, പഴസംസ്ക്കരണം എന്നിവയുമാണ്‌ പ്രധാന വ്യവസായമേഖലകൾ.
സംസ്ഥാനത്തിൻറെ സ്ഥാപിത വൈദ്യുത ഉത്പാദനശേഷി 30,735 മെഗാവാട്ടാണ്‌.
വിനോദസഞ്ചാര കേന്ദ്രങ്ങൾ പരശുറാം കുണ്ഡ്
ലോഹിത് ജില്ലയിൽ സ്ഥിതി ചെയ്യുന്നു.
ജനുവരി മാസത്തിൽ ഇവിടെ നടക്കുന്ന പരശുരാമ മേളയിൽ പങ്കെടുക്കാൻ രാജ്യത്തിന്റെ വിവിധ ഭാഗങ്ങളിൽ നിന്നും തീർഥാടകർ ഇവിടെ എത്തുന്നു.
ഭീമസ്ക് നഗർ
ദിബങ്വാലി ജില്ലയിൽ സ്ഥിതി ചെയ്യുന്ന ഭീമസ്ക് നഗർ ഇദുമിഷ്മിസ് വംശജരുടെ മത കേന്ദ്രമാണ്.
മാലിനിതാൻ ആകാശിഗംഗ ഇറ്റാനഗർ
അരുണാചൽ പ്രദേശിൻറെ തലസ്ഥാന നഗരമായ ഇറ്റാനഗർ പപുംപരേ ജില്ലയിൽ സ്ഥിതി ചെയ്യുന്നു.
നിഷിങ്ങുകളാണ്‌ ഈ പ്രദേശത്തെ പ്രധാന ജനവിഭാഗം.
14- നൂറ്റാണ്ടിൽ പണിത ഇറ്റാകോട്ട ഇവിടെയാണ്‌.
11-മത് നൂറ്റാണ്ടിലെ ജിത്രി രാജ വംശത്തിൻറെ തലസ്ഥാനമായ മായാപൂർ നിലനിന്നിരുന്നത് ഇന്നത്തെ ഇറ്റാ നഗ്ഗറിലായിരുന്നു.
ബോദ്മില
സമുദ്രനിരപ്പിൽ നിന്നും 800 അടി ഉയരത്തിൽ സ്ഥിതി ചെയ്യുന്ന ചെറുപട്ടണം.
ബുദ്ധവിഹാരമുണ്ട്.
ആപ്പിൾ തോട്ടങ്ങൾ വിനോദസഞ്ചാരികളെ ആകർഷിക്കുന്നു.
മറ്റു വിവരങ്ങൾ ഇന്ത്യൻ സംസ്ഥാനങ്ങളിൽ ഏറ്റവും കൂടുതൽ ഭാഷകളുള്ളത് അരുണാചൽ പ്രദേശിലാണ്‌ (15 ഭാക്ഷകൾ).
ഇന്ത്യയിൽ കാണുന്ന 1000-ത്തിലധികം ഇനത്തിൽപ്പെട്ട ഓർക്കിഡുകളിൽ 600-ഓളം ഇനങ്ങൾ ഓർക്കീഡുകളുടെ പറുദീസ എന്നു വിശേഷിപ്പിക്കുന്ന അരുണാചൽ പ്രദേശിൽ കാണപ്പെടുന്നു.
അരുണാചൽ സ്കൗട്സ് ഇംഗ്ലീഷ് വിലാസം https://ml.wikipedia.org/wiki/Arunachal_Scouts
ഭാരതത്തിന്റെ ഉയർന്ന ഭൂഭാഗങ്ങളിൽ പ്രത്യേകിച്ചും പർവ്വതപ്രദേശങ്ങളിൽ സൈനികനീക്കങ്ങൾക്കു തയ്യാർ ചെയ്യപ്പെട്ട സായുധവിഭാഗമാണ് അരുണാചൽ സ്കൗട്സ് .
ഭാരതത്തിന്റെ വടക്കു കിഴക്കൻ അതിർത്തിയ്ക്കടുത്ത് പ്രത്യേകിച്ചും ചീനാ-തിബത്ത് മേഖലകളിലെ സംരക്ഷനത്തിനായി ഇത് നിലകൊള്ളുന്നു.
2009 ലാണ് ഇത് പ്രത്യേകവിഭാഗമായി മാറിയത്.
ആസ്സാം റെജിമെന്റിന്റെ ഒരു ഭാഗം ഇതിന്റെ ബറ്റാലിയനായി മാറുകയുണ്ടായി.
ഇതും കാണുക List of regiments of the Indian Army Ladakh Scouts List of regiments of the Indian Army Ladakh Scouts അവലംബം
അരുണോദയം ഇംഗ്ലീഷ് വിലാസം https://ml.wikipedia.org/wiki/Arunodayam
വേലൂർ ശങ്കരൻനായരുടെ ഷഷ്ടിപൂർത്തി സ്മാരകമായി അദ്ദേഹത്തിന്റെ മകൻ പി. നാരായണൻനായരുടെ ഉടമസ്ഥതയിൽ, 1927 ജൂണിൽ ഒറ്റപ്പാലത്തുനിന്നും ചേലനാട്ട് അച്യുതമേനോൻ , വിദ്വാൻ സി.എസ്.നായർ എന്നിവരിടെ സാഹിത്യ നായകത്വത്തിൽ പുറത്തിറങ്ങിയ ഒരു മാസികയാണ് അരുണോദയം .
പി. കുഞ്ഞിരാമൻനായരുടെ അരുണോദയം എന്ന കവിതയായിരുന്നു ആദ്യലക്കത്തിലെ ആദ്യയിനം.
പത്ത് ഗദ്യലേഖനങ്ങൾ, ആറു പദ്യകൃതികൾ, രണ്ടുകഥകൾ എന്നിവയാണ് ഒരു ലക്കത്തിലുണ്ടാകുക.
ഉള്ളൂർ , വള്ളത്തോൾ , ആർ. ഈശ്വരപിള്ള , ആറ്റൂർ, എ. നാരായണപ്പൊതുവാൾ , കെ. സുകുമാരൻ , പുന്നശ്ശേരിനമ്പി നീലകണ്ഠശർമ്മ തുടങ്ങിയവരാണ് എഴുത്തുകാർ.
അരുണാചൽ പ്രദേശ് ഗവർണർമാരുടെ പട്ടിക വടക്കുകിഴക്കൻ ഇന്ത്യയിലാണ് അരുണാചൽ പ്രദേശ്.
അരുണാചൽ പ്രദേശ് ഗവർണർ നാമമാത്രമായ തലവനും അരുണാചൽ പ്രദേശിലെ ഇന്ത്യൻ രാഷ്ട്രപതിയുടെ പ്രതിനിധിയുമാണ്.
രാഷ്ട്രപതിയാണ്  അഞ്ച് വർഷത്തേക്ക്ഗവർണറെ നിയമിക്കുന്നത്.
ബിഡി മിശ്രയാണ് നിലവിലെ ഗവർണർ.
മലയാളികളായ എം.എം ജേക്കബ് , കെ ശങ്കരനാരായണൻ എന്നിവർ അരുണാചൽ പ്രദേശ് ഗവർണർമാരിൽ ശ്രദ്ധേയരാണ്/ അധികാരങ്ങളും പ്രവർത്തനങ്ങളും
അരുണാചൽ പ്രദേശിലെ ചീഫ് കമ്മീഷണർമാരുടെ പട്ടിക # പേര് ചുമതലയേറ്റു ഓഫീസ് വിട്ടു 1 കെഎഎ രാജ 20 ജനുവരി 1972 1973 2 മനോഹർ എൽ കമ്പാനി 1974 1975 അരുണാചൽ പ്രദേശിലെ ലഫ്റ്റനന്റ് ഗവർണർമാരുടെ പട്ടിക # പേര് ചുമതലയേറ്റു ഓഫീസ് വിട്ടു 1 കെഎഎ രാജ 1975 ഓഗസ്റ്റ് 15 18 ജനുവരി 1979 2 ആർഎൻ ഹൽദിപൂർ 18 ജനുവരി 1979 23 ജൂലൈ 1981 3 എച്ച്എസ് ദുബെ 23 ജൂലൈ 1981 1983 ഓഗസ്റ്റ് 10 4 തഞ്ചവേലു രാജേശ്വര് 1983 ഓഗസ്റ്റ് 10 21 നവംബർ 1985 5 ശിവ സ്വരൂപ് 21 നവംബർ 1985 1987 ഫെബ്രുവരി 20 അരുണാചൽ പ്രദേശിലെ ഗവർണർമാരുടെ പട്ടിക
അരുണാചൽ പ്രദേശ് ഗവർണറുടെ സെക്രട്ടേറിയറ്റിൽ നിന്നുള്ള ഡാറ്റ , അരുണാചൽ പ്രദേശ് ഗവൺമെന്റിന്റെ ഇൻഫർമേഷൻ പബ്ലിക് റിലേഷൻസ് ഡയറക്ടറേറ്റ് # പേര് ചുമതലയേറ്റു ഓഫീസ് വിട്ടു 1 ഭീഷ്മ നരേൻ സിംഗ് 1987 ഫെബ്രുവരി 20 18 മാർച്ച് 1987 2 ആർ ഡി പ്രധാൻ 18 മാർച്ച് 1987 16 മാർച്ച് 1990 3 ഗോപാൽ സിംഗ് 16 മാർച്ച് 1990 8 മെയ് 1990 4 ദേവി ദാസ് താക്കൂർ 8 മെയ് 1990 16 മാർച്ച് 1991 5 ലോക്നാഥ് മിശ്ര 16 മാർച്ച് 1991 25 മാർച്ച് 1991 6 സുരേന്ദ്രനാഥ് ദ്വിവേദി 25 മാർച്ച് 1991 4 ജൂലൈ 1993 7 മധുകർ ദിഗെ 4 ജൂലൈ 1993 20 ഒക്ടോബർ 1993 8 മാതാ പ്രസാദ് 20 ഒക്ടോബർ 1993 16 മെയ് 1999 9 എസ് കെ സിൻഹ 16 മെയ് 1999 1 ഓഗസ്റ്റ് 1999 10 അരവിന്ദ് ദവെ 1 ഓഗസ്റ്റ് 1999 12 ജൂൺ 2003 11 വി സി പാണ്ഡെ 12 ജൂൺ 2003 15 ഡിസംബർ 2004 12 ശിലേന്ദ്ര കുമാർ സിംഗ് 2004 ഡിസംബർ 16 23 ജനുവരി 2007 — എം എം ജേക്കബ് (acting) 24 ജനുവരി 2007 6 ഏപ്രിൽ 2007 — കെ.ശങ്കരനാരായണൻ (acting) 7 ഏപ്രിൽ 2007 14 ഏപ്രിൽ 2007 (12) ശിലേന്ദ്ര കുമാർ സിംഗ് 2007 ഏപ്രിൽ 15 3 സെപ്റ്റംബർ 2007 — കെ.ശങ്കരനാരായണൻ (acting) 3 സെപ്റ്റംബർ 2007 2008 ജനുവരി 26 13 ജോഗീന്ദർ ജസ്വന്ത് സിംഗ് 2008 ജനുവരി 26 28 മെയ് 2013 14 നിർഭയ് ശർമ്മ 28 മെയ് 2013 31 മെയ് 2015 15 ജ്യോതി പ്രസാദ് രാജ്ഖോവ 1 ജൂൺ 2015 9 ജൂലൈ 2016 16 തഥാഗത റോയ് 10 ജൂലൈ 2016 12 ഓഗസ്റ്റ് 2016 (15) ജ്യോതി പ്രസാദ് രാജ്ഖോവ 13 ഓഗസ്റ്റ് 2016 13 സെപ്റ്റംബർ 2016 17 വി ഷൺമുഖനാഥൻ 14 സെപ്റ്റംബർ 2016 27 ജനുവരി 2017 (രാജിവച്ചു) 18 പദ്മനാഭ ആചാര്യ 28 ജനുവരി 2017 2 ഒക്ടോബർ 2017 19 ബി ഡി മിശ്ര 3 ഒക്ടോബർ 2017 ചുമതലയേറ്റത് അവലംബം പുറംകണ്ണികൾ വീട് : ഇന്ത്യയിലെ അരുണാചൽ പ്രദേശ് ഗവർണറുടെ ഔദ്യോഗിക വെബ്സൈറ്റ്
അരുണാചൽ പ്രദേശിലെ ജില്ലകളുടെ പട്ടിക
2020 ജൂലൈ വരെയുള്ള കണക്കിൽ , അരുണാചൽ പ്രദേശിൽ 26 ജില്ലകൾ ഉൾപ്പെടുന്നു, കൂടുതൽ ജില്ലകൾ നിർദ്ദേശിക്കപ്പെട്ടു.
ഭൂരിഭാഗം ജില്ലകളിലും വിവിധ ആദിവാസി വിഭാഗങ്ങൾ താമസിക്കുന്നുണ്ട്.
അരുണാചൽ പ്രദേശിലെ ജില്ലകളുടെ ഏറ്റവും പുതിയതും നിലവിൽ സാധുതയുള്ളതുമായ ഔദ്യോഗിക ഭൂപടം, ഏറ്റവും പുതിയ പുതിയ ജില്ലകൾ 2018 ഓഗസ്റ്റ് 30-ന് അവസാനമായി പ്രഖ്യാപിച്ചതിന് ശേഷം, ബാഹ്യ ലിങ്കുകളിലാണ് ചരിത്രം
1965 സെപ്റ്റംബറിൽ വടക്ക്-കിഴക്കൻ അതിർത്തി ഏജൻസിയുടെ നിയന്ത്രണം ആഭ്യന്തര മന്ത്രാലയത്തിന് കൈമാറിയപ്പോൾ അതിന്റെ അഞ്ച് ഡിവിഷനുകൾ, കമേങ്, സുബൻസിരി, സിയാങ്, ലോഹിത്, തിരാപ്പ് എന്നിവ ഓരോ ജില്ലകളായി.
അടുത്ത കുറച്ച് വർഷങ്ങളിൽ യഥാർത്ഥ അഞ്ച് ജില്ലകളിൽ നിന്ന് നിരവധി പുതിയ ജില്ലകൾ സൃഷ്ടിക്കപ്പെട്ടു: 1980 മെയ് 13-ന് സുബൻസിരി ജില്ലയെ രണ്ട് ജില്ലകളായി വിഭജിച്ചു: ലോവർ സുബൻസിരി ജില്ല, അപ്പർ സുബൻസിരി ജില്ല .
അപ്പർ സുബൻസിരി ജില്ലയിൽ പഴയ ഡപോറിജോ സബ് ഡിവിഷനും ലോവർ സുബൻസിരി ജില്ലയും മുൻകാല സുബൻസിരി ജില്ലയുടെ ബാക്കി ഭാഗങ്ങളും ഉൾക്കൊള്ളുന്നു.
1980 ജൂൺ ഒന്നിന്, ലോഹിത് ജില്ലയെ രണ്ട് ജില്ലകളായി: വിഭജിച്ചു।
ലോഹിത് ജില്ല , ദിബാംഗ് വാലി ജില്ല .
സിയാങ് ജില്ലയെ രണ്ട് ജില്ലകളായി വിഭജിച്ചു: കിഴക്കൻ സിയാങ് ജില്ലയും പടിഞ്ഞാറൻ സിയാങ് ജില്ലയും .
കമെങ് ജില്ലയിലെ സെപ്പ, ബോംഡില എന്നീ ഉപവിഭാഗങ്ങൾ യഥാക്രമം കിഴക്കൻ കമെങ് ജില്ലയായും പടിഞ്ഞാറൻ കമെങ് ജില്ലയായും രൂപാന്തരപ്പെട്ടു.
1984 ഒക്ടോബർ 6-ന് തവാങ് ജില്ലയെ കിഴക്കൻ കാമെങ് ജില്ലയിൽ നിന്ന് വേർപെടുത്തി.
1987-ൽ, പഴയ തിരാപ്പ് ജില്ലയെ രണ്ട് ജില്ലകളായി വിഭജിച്ചു: തിരാപ്പ് ജില്ലയും ചാംഗ്ലാങ് ജില്ലയും .
1992 സെപ്റ്റംബർ 22-ന്, പഴയ ലോവർ സുബൻസിരി ജില്ല വീണ്ടും ലോവർ സുബൻസിരി ജില്ലയായും പാപും പാരെ ജില്ലയായും വിഭജിക്കപ്പെട്ടു.
1994 നവംബർ 23-ന് അപ്പർ സിയാങ് ജില്ലയെ കിഴക്കൻ സിയാങ് ജില്ലയിൽ നിന്ന് വിഭജിച്ചു.
2001 ഏപ്രിൽ 1-ന് കുറുങ് കുമേ ജില്ലയെ പഴയ ലോവർ സുബൻസിരി ജില്ലയിൽ നിന്ന് വേർപെടുത്തി.
2001 ഡിസംബർ 16-ന് ദിബാംഗ് വാലി ജില്ലയെ ദിബാംഗ് താഴ്‌വര ജില്ലയായും ലോവർ ദിബാംഗ് വാലി ജില്ലയായും വിഭജിച്ചു.
2004 ഫെബ്രുവരി 16-ന്, അഞ്ജാവ് ജില്ല പഴയ ലോഹിത് ജില്ലയിൽ നിന്ന് വിഭജിച്ചു.
2012 മാർച്ച് 19 ന്, പഴയ തിരാപ്പ് ജില്ലയിൽ നിന്ന് ലോംഗ്ഡിംഗ് ജില്ല രൂപീകരിച്ചു.
2014 നവംബർ 25-ന്, പഴയ ലോഹിത് ജില്ലയിൽ നിന്ന് നംസായി ജില്ല വിഭജിച്ചു.
2015 ഫെബ്രുവരി 7-ന്, പഴയ കുറുങ് കുമേ ജില്ലയിൽ നിന്ന് ക്രാ ദാദി ജില്ല വിഭജിച്ചു .
2015 നവംബർ 27-ന് കിഴക്കൻ സിയാങ്, പടിഞ്ഞാറൻ സിയാങ് ജില്ലകളിൽ നിന്ന് ഒരു പുതിയ സിയാങ് ജില്ല രൂപീകരിച്ചു.
2017 സെപ്റ്റംബർ 22-ന്, ലോവർ സിയാങ് ജില്ല, പടിഞ്ഞാറൻ സിയാങ്, ഈസ്റ്റ് സിയാങ് ജില്ലകളിൽ നിന്ന് വിഭജിച്ചു.
2017 ഡിസംബർ 4-ന്, ലോവർ സുബൻസിരി ജില്ലയിൽ നിന്നും അപ്പർ സുബൻസിരി ജില്ലയിൽ നിന്നും കാംലെ ജില്ല എന്ന പേരിൽ ഒരു പുതിയ ജില്ല സൃഷ്ടിച്ചു, അതിന്റെ ആസ്ഥാനം രാഗയിലാണ് .
ലോവർ സുബൻസിരി ജില്ലയിൽ നിന്നുള്ള രാഗയുടെ അഡ്മിനിസ്ട്രേറ്റീവ് സർക്കിളുകൾ (ഇത് ജില്ലാ ആസ്ഥാനമായിരിക്കും), കുംപോറിജോ, ഡോല്ലുങ്മുഖ് സർക്കിളുകൾ എന്നിവ ഇതിൽ ഉൾപ്പെടുന്നു.
അപ്പർ സുബൻസിരി ജില്ലയിൽ നിന്ന് എടുക്കുന്ന അഡ്മിനിസ്ട്രേറ്റീവ് സർക്കിളുകൾ ഗെപെൻ സർക്കിൾ, പുച്ചിഗെക്കോ സർക്കിൾ, സിംഗിൾ അഡ്മിനിസ്‌ട്രേറ്റീവ് യൂണിറ്റിലെ സിഗെൻ സുബൻസിരി സംഗമത്തിൽ നിന്ന് ലിഗു, ലിറുക് അതിർത്തികൾ എന്നിവയുൾപ്പെടെ 25 രാഗ മണ്ഡലത്തിൽ പെടുന്ന ദപോരിജോ സദർ എന്നിവ ആയിരിക്കും.
2018 ഓഗസ്റ്റ് 30-ന്, ഇനിപ്പറയുന്ന 3 പുതിയ ജില്ലകൾ രൂപീകരിച്ചു: പക്കെ-കെസാങ്, സെയ്ജോസ, പിജിരിയാങ്, പാസ്സ വാലി, ഡിസിംഗൻ പാസോ എന്നീ അഞ്ച് അഡ്മിനിസ്ട്രേറ്റീവ് യൂണിറ്റുകളുള്ള കിഴക്കൻ കാമെംഗ് ജില്ലയിൽ നിന്ന് ലെമ്മിയിൽ ജില്ലാ ആസ്ഥാനവുമായി പക്കെ-കെസാംഗ് രൂപീകരിച്ചു.
ലോവർ സിയാങ് ജില്ലയെ വിഭജിച്ച് ബസാർ ആസ്ഥാനവും ടിർബിൻ, ബസാർ, ഡാറിംഗ്, സാഗോ എന്നിങ്ങനെ 4 അഡ്മിനിസ്ട്രേറ്റീവ് യൂണിറ്റുകളുമായാണ് ലെപ -റഡ സൃഷ്ടിച്ചത്.
പടിഞ്ഞാറൻ സിയാങ് ജില്ലയെ വിഭജിച്ച് ടാറ്റോ ആസ്ഥാനവും 4 അഡ്മിനിസ്ട്രേറ്റീവ് യൂണിറ്റുകളായ മെചുക, ടാറ്റോ, പിഡി, മണിഗോംഗ് എന്നിവ ഉപയോഗിച്ച് ഷി-യോമി സൃഷ്ടിച്ചു.
ഭരണപരമായ സജ്ജീകരണം